Aalborg Stiftstidende, 1839-11-25
Ved Rescript af 3die August havde Hs. M. Kongen tilstillet Selskabet i Fortsættelse den 7de Sending af de paa Allerhøistsammes Bekostning ved Prof. Voigt i Königsberg besørgede Afskrifter af Documenter i det derværende Geheime-Archiv, vedkommende den danske Historie. Fra Dr. Lund, som fortiden opholder sig i Lagoa Santa i Brasilien, havde Selskabet modtaget adskillige, vilde Stammer i Sydamerika tilhørende, Vaaben, navnligen Buer og Pile, og fra Hr. P. A. Brandt, fortiden ligeledes i Brasilien, 9 Tegninger og Prospecter af Oldtids Mindemærker og historisk mærkværdige Steder i Norge. Bergiskal Kröningssvard i Fahlun havde foræret Selskabet en svensk Primstav eller Kalendering fra det 16de Aarhundrede, som forevistes tilligemed en fra Stiftsprovst Engelhardt til Museet for nordiske Oldsager nylig modtagen særdeles lignende norsk af samme Tidsalder. Oldsag-Committeen foreviste ligeledes nogle Oldsager fra Hetlands-Øerne, som Amtmanden paa Færøerne, Pløyen, havde paa en i afvigte Sommer paa disse Øer foretagen Reise forskaffet Museet til Foræring; fremdeles nogle fra Dr. Clement modtagne Tegninger af orkneyiske Oldsager, og adskillige Sager af Bronce fundne nær Breidebolstad paa Island, deriblandt en med ædel Rust overtrukken Stylus med Jndskrift; endvidere et Udvalg af Diademer og Haarringe fra Nordens Hedenold. Fra Missionairen i Julianehaab, Pastor Jørgensen, var modtagen en foreløbig Underretning om en af ham efter Selskabets Foranstaltning foretagen Udgravning af Kirkegaarden ved den nordre Arm af Fjorden Jgalikke. Ved at grave dybere end ved de tidligere Undersøgelser stødte man, 3 til 4 Alen under Jordens Overflade, paa hele Rader af Liigkister og steensatte Grave, som indeholdt Skeletter. Pastoren føjer til Beskrivelsen over dette mærkelige Fund Prøver af Klædninger, som fandtes paa Ligene, og andre Gjenstande af en særdeles Jnteresse, som afgive umiskjendelige Vidnesbyrd om den tidligere europæiske Befolkning i denne Deel af Grønland. Pastor Møhl meddeelte Bidrag til en antiqvarisk Beskrivelse over Ølstykke og Snodstrup Sogne i Frederiksborg Amt. Underbibliothekar Thorsen forelagde sin Undersøgelse om den Søndervissingske Runesteen og Prof. Wegener sit Skrift om Carl Danske, Greve af Flandern. Nogle fra Udlandene Selskabet tilsendte Skrifter forelagdes, deriblandt de udkomne Livraisons af Voyage en Islande et an Groenland execute sur la corvette laRecherche, hvilket Værk Marine Ministeren, Admiral Baron Duperre, tilsender Selskabet som Foræring fra den franske Regjering. "Dagen" drager følgende Parallel imellem Kjøbenhavns Adresseavises og Commissionstidendens Vilkaar. Commissionstidenden har ingen gammel Gjæld havt at afbetale: Adresseavisen begyndte, under dens nuværende Eiere, med en Gjæld af 30,000 Rbd.; Commissionstidenden har Jntet, havt at erlægge til foregaaende Eiere: Adresseavisen maatte i en Række af Aar betale 2500 Rbd. aarlig: Commissions tidenden har aldrig erlagt Noget til det Offentlige, enten for eengang eller aarlig: Adresseavisen har betalt 15,000 Rbd. for een Gang og betaler endnu 3725 Rbd. aarl. Hertil kunde endnu føies, at Commissionstidenden har, ved dens fuldkomne Afgiftsfrihed, seet sig istand til at tage en lavere Betaling for Jndrykkelser, medens de Forhold, under hvilke Adresseavisen befinder sig, nøde den til at tage en høiere.